stanford-oval/wikipedia huggingface dataset:
จริยา แอนโฟเน่
ผลงานเพลง > อื่นๆ

การแสดง แสง สี เสียง และ สื่อผสม วัฒนธรรมทองแห่งกรุงรัตนโกสินทร์ 72 พรรษา เฉลิมหล้า จอมราชันย์
รางวัล > รางวัลที่ได้รับ

2529
รางวัลพระสุรัสวดี : ดาวร้ายหญิงยอดเยี่ยม จากภาพยนตร์เรื่อง เมียแต่ง
2541
รางวัลเมขลา ครั้งที่ 18: ผู้แสดงนำหญิงดีเด่น จากละครเรื่อง ซอยปรารถนา 2500
รางวัลโทรทัศน์ทองคำ ครั้งที่ 13: ดารานำหญิงดีเด่น จากละครเรื่อง บ่วงดวงใจ
2543
รางวัลเมขลา ครั้งที่ 20: ผู้แสดงประกอบหญิงดีเด่น จากละครเรื่อง อาญารัก
2546
รางวัลสตาร์เอนเตอร์เทนเมนต์อวอร์ด ครั้งที่ 2: ผู้แสดงนำฝ่ายหญิงยอดเยี่ยม จากละครเรื่อง ดงดอกเหมย
รางวัลผลงานบันเทิงยอดเยี่ยม : นักแสดงนำหญิงยอดนิยม จากละครเรื่อง ดงดอกเหมย
รางวัลเฉลิมไทยอวอร์ด ครั้งที่ 1 : นักแสดงนำหญิงยอดนิยม จากละครเรื่อง ดงดอกเหมย
รางวัลจากนิตยสาร HAMBURGER: นักแสดงนำหญิงยอดเยี่ยม จากละครเรื่อง ดงดอกเหมย
รางวัลโทรทัศน์ทองคำ ครั้งที่ 18: ดารานำหญิงดีเด่น จากละครเรื่อง ดงดอกเหมย
2550
รางวัลโทรทัศน์ทองคำ ครั้งที่ 22: ดาราสนับสนุนหญิงดีเด่น จากละครเรื่อง มณีดิน
2555
รางวัลไนน์เอนเตอร์เทนอวอร์ด ครั้งที่ 5: นักแสดงหญิงแห่งปี จากละครเรื่อง มงกุฎดอกส้ม, ดอกส้มสีทอง และกลรักลวงใจ
2559
รางวัลพระพิฒเนศวร :รางวัลผู้อยู่เบื้องหลังวงการโทรทัศน์ดีเด่น จริยา แอนโฟเน่ บริษัท เมกเกอร์ เจ จำกัด
รางวัล > รางวัลที่เข้าชิง

2530
รางวัลเมขลา ครั้งที่ 7: ผู้แสดงนำหญิงดีเด่น จากละครเรื่อง แต่ปางก่อน
รางวัลโทรทัศน์ทองคำครั้งที่ 2: ดารานำหญิงดีเด่น จากละครเรื่อง แต่ปางก่อน
2531
รางวัลเมขลา ครั้งที่ 8: ผู้แสดงนำหญิงดีเด่น จากละครเรื่อง สามีตีตรา
รางวัลโทรทัศน์ทองคำ ครั้งที่ 3: ดารานำหญิงดีเด่น จากละครเรื่อง สามีตีตรา
2533
รางวัลโทรทัศน์ทองคำ ครั้งที่ 5: ดารานำหญิงดีเด่น จากละครเรื่อง แม่ลาวเลือด
2537
รางวัลเมขลา ครั้งที่ 14: ผู้แสดงนำหญิงดีเด่น จากละครเรื่องเพลิงรักเพลิงแค้น
2543
รางวัลโทรทัศน์ทองคำครั้งที่ 15: ดารานำหญิงดีเด่น จากละครเรื่อง อาญารัก
รางวัลท็อปอวอร์ด ครั้งที่ 1: ดาราสมทบหญิงยอดเยี่ยม จากละครเรื่อง อาญารัก
2546
รางวัลคมชัดลึกอวอร์ด ครั้งที่ 1: นักแสดงนำหญิงยอดเยี่ยมประเภทละครโทรทัศน์ จากละครเรื่อง ดงดอกเหมย
2547
รางวัลโทรทัศน์ทองคำครั้งที่ 19: ดารานำหญิงดีเด่น จากละครเรื่อง ริษยา
รางวัลเฉลิมไทยอวอร์ด ครั้งที่ 2: นักแสดงสมทบหญิงทางโทรทัศน์ยอดเยี่ยม จากละครเรื่อง ริษยา
2549
รางวัลคมชัดลึก อวอร์ด ครั้งที่ 4: นักแสดงสมทบหญิงยอดเยี่ยมประเภทละครโทรทัศน์ จากละครเรื่อง สำเภาทอง
2550
รางวัลคมชัดลึก อวอร์ด ครั้งที่ 5: นักแสดงนำหญิงยอดเยี่ยมประเภทละครโทรทัศน์ จากละครเรื่อง มณีดิน
มาการง

| --- | --- |
มาการงจากร้านลาดูว์เร ปารีส ฝรั่งเศส
ประเภท: ขนมหวาน
แหล่งกำเนิด: ฝรั่งเศส
ส่วนผสมหลัก: ส่วนขนมปัง : ไข่ขาว, น้ำตาลไอซิ่ง, น้ำตาลทราย, ผงแอลมอนด์หรือแอลมอนด์ป่น, สีผสมอาหาร ส่วนไส้ : บัตเตอร์ครีม, กานัช หรือแยม
 ตำราอาหาร: มาการง   สื่อ: มาการง
มาการง (ฝรั่งเศส: macaron, ออกเสียง: [makaˈʁɔ̃]) เป็นขนมหวานที่ได้จากการผสมเมอแร็งก์กับไข่ขาว, น้ำตาลไอซิ่ง, น้ำตาลทรายขาว, ผงแอลมอนด์หรือแอลมอนด์ป่น และสีผสมอาหาร มาการงรูปร่างเหมือนแซนด์วิช เป็นขนมปังสองชิ้นประกบกัน มีสอดไส้ตรงกลาง ส่วนไส้มักจะเป็นกานัช, บัตเตอร์ครีม (ครีมเนยที่ใช้แต่งหน้าเค้ก) หรือแยม คำว่า มาการง แผลงมาจากคำในภาษาอิตาลีว่า macarone, maccarone หรือ maccherone, เมอแร็งก์แบบอิตาลี
มาการง มีลักษณะคล้ายคุกกี้ ลักษณะเด่นของมาการงคือ ผิวด้านบนของขนมจะเรียบ ขอบรอบ ๆ เป็นรอยหยัก (มักจะเรียกว่า "ขา" หรือ "เท้า") และมีฐานเรียบแบน ขนมจะนุ่มชุ่มเล็กน้อยและละลายง่ายในปาก มาการงมีหลากหลายรสชาติ ตั้งแต่รสดั้งเดิม (ราสป์เบอร์รี, ช็อกโกแลต) ไปจนถึงรสใหม่ ๆ (ฟัวกรา, ชาเขียว)
คนส่วนใหญ่มักจะสับสนระหว่างมาการงกับแมคารูน (macaroon) จึงมีการใช้ชื่อภาษาฝรั่งเศสมาแทนภาษาอังกฤษเพื่อให้ดูต่างกัน แต่ก็ยิ่งทำให้สะกดชื่อกันผิดมากขึ้น บางตำราอาหารแยกชื่อ แมคารูน ไว้ใช้กับมาการงที่ไม่ใช่แบบของฝรั่งเศสดั้งเดิม แต่หลาย ๆ คนมีความเห็นว่า ขนมทั้งสองอย่างนี้มีความหมายเหมือนกัน ซึ่งความจริงแล้ว คำว่า แมคารูน เป็นคำภาษาอังกฤษที่แปลมาจากคำว่า  มาการง ในภาษาฝรั่งเศส เพราะฉะนั้นชื่อทั้งสองชื่อนี้มีความหมายเรียกขนมแบบเดียวกัน ทั้งนี้การใช้แต่ละชื่อก็อาจขึ้นอยู่กับการตีความของแต่ละบุคคล เคยมีศาสตราจารย์ภาควิชาวัฒนธรรมอาหารที่สแตนฟอร์ด, แดน จูราฟสกี้ ชี้แจงว่า 'มาการง' (รวมถึง "มาการงปารีส", หรือ "มาการงแฌร์แบ") คือชื่อเรียกที่ถูกต้อง
ประวัติ

ถึงส่วนใหญ่จะพูดกันว่า มาการงเป็นขนมสัญชาติฝรั่งเศส ก็ยังมีข้อถกเถียงกันมากมาย สารานุกรมอาหารการกินชื่อลารุสกัสทรอนอมิก (Larousse Gastronomique) ระบุว่า มาการงนั้นมีมาตั้งแต่ปี ค.ศ. 1791 ในคอนแวนต์แห่งหนึ่งใกล้กับเมืองกอร์เมอรี จังหวัดแอ็งเดรลัวร์ บ้างก็สืบค้นประวัติศาสตร์ชาติฝรั่งเศสย้อนกลับไปเมื่อปี ค.ศ. 1533 สมัยที่กาเตรีนา เด เมดีชี อภิเษกสมรสกับพระเจ้าอ็องรีที่ 2 แห่งฝรั่งเศส นางได้นำเชฟทำขนมชาวอิตาลีกลับมาด้วย ในปี ค.ศ. 1792 ช่วงการปฏิวัติฝรั่งเศส มีแม่ชีนิกายคาทอลิกสองท่านซึ่งหลบภัยไปอยู่ที่เมืองน็องซี ได้อบขนมคุกกี้มาการงขายเพื่อจะนำเงินมาจ่ายค่าบ้าน ทำให้มาการงเป็นที่รู้จักโดยทั่ว มีคนตั้งชื่อให้ท่านทั้งสองว่า "ซิสเตอร์มาการง" ซึ่งในช่วงแรกนั้น มาการงจะเป็นขนมเปล่า ๆ ไม่มีรสหรือไส้อะไรที่พิเศษ
จนกระทั่งในคริสต์ทศวรรษ 1830 เริ่มมีการเสิร์ฟมาการงเป็นคู่ ๆ พร้อมกับแยม เหล้า และเครื่องเทศต่าง ๆ แต่มาการงในทุกวันนี้ประกอบไปด้วยเมอแร็งก์แอลมอนด์สองชิ้นประกบกันสอดไส้ตรงกลาง ไส้ที่ว่านี้อาจจะเป็นครีมเนยที่ใช้แต่งหน้าเค้ก (บัตเตอร์ครีม) แยม หรือกานัช ซึ่งแต่เดิมเรียกว่า "แฌร์แบ" หรือ "มาการงปารีส" มีการกล่าวอ้างว่า เมื่อต้นยุคศตวรรษที่ 20 เชฟปีแยร์ เดฟงแตนแห่งร้านขนมฝรั่งเศสลาดูว์เร (Ladurée) เป็นผู้คิดค้นสูตรนี้ขึ้นมา แต่นักทำขนมอีกคนหนึ่งคือ โกลด แฌร์แบ ก็อ้างว่าสูตรนี้เป็นผลงานของเขาเช่นกัน
รสชาติต่าง ๆ

มาการงรสแอลมอนด์
มาการงรสบลูเบอร์รี
มาการงรสคาราเมล
มาการงรสช็อกโกแลต
มาการงรสมะพร้าว
มาการงรสน้ำผึ้ง
มาการงรสเลมอน
มาการงรสส้ม
มาการงรสพริกไทยอ่อน
มาการงรสพิสตาชีโอ
มาการงรสกุหลาบ
มาการงรสวานิลลา
ความหลากหลายของมาการง > ฝรั่งเศส

ในหลาย ๆ เมืองของฝรั่งเศสต่างมีประวัติที่หลากหลายและมีความเป็นมายาวนานมาก อย่างเช่นที่แคว้นลอแรนมีความโดดเด่นมาก (น็องซีและบูแล), ภูมิภาคบาสก์ (แซ็ง-ฌ็อง-เดอ-ลุซ), แซ็งเตมีลียง, อาเมียง, มงมอรียง, เลอโดรา, โซ (Sault), ชาทร์, กอร์เมอรี, ฌัวเยิซ และแซ็งต์-ครัวในเบอร์กันดี
มาการงดาเมียง (Macarons d'Amiens) ในอาเมียงมีขนาดเล็ก รูปร่างกลมแบบมาการงทั่ว ๆ ไป ทำมาจากแอลมอนด์ เพสท์ (เมล็ดแอลมอนด์บดผสมรวมกับน้ำตาล และไข่), ผลไม้และน้ำผึ้ง ซึ่งค้นพบครั้งแรกในปี ค.ศ. 1855
ส่วนในเมืองมงมอรียง มาการงเลื่องชื่อมากขนาดมีการสร้างพิพิธภัณฑ์โดยเฉพาะ ย้อนกลับไปในปี ค.ศ. 1920 ที่เมืองนี้มีร้านเบเกอรีมาการงที่เก่าแก่ที่สุดตั้งอยู่ ชื่อว่า แมซงรานู-เมตีวีเย (Maison Rannou-Métivier) มาการงของมงมอรียงนี้เป็นสูตรดั้งเดิมที่สืบทอดกันมากว่า 150 ปีแล้ว
ในเมืองน็องซีที่แคว้นลอแรน มาการงเป็นส่วนหนึ่งของประวัติศาสตร์เมืองนี้เลยทีเดียว เป็นที่เล่าขานกันมาว่า หัวหน้าแม่ชีท่านหนึ่งจากเมืองเรอมีร์มง (Remiremont) ตั้งกฎขึ้นมาปกครองแม่ชีทั้งหมด กฎนี้ชื่อว่า "ดามดูว์แซ็ง-ซาเครอม็อง" (Dames du Saint-Sacrement) เป็นกฎห้ามแม่ชีไม่ให้รับประทานเนื้อทุกชนิด และต้องปฏิบัติตามอย่างเคร่งครัด ซึ่งมีแม่ชีสองท่าน (ซิสเตอร์มาร์เกอริตและมารี-เอลีซาแบ็ต) ที่เชื่อกันว่าคือผู้ที่คิดค้นวิธีการทำมาการงขึ้นมา เพื่อจะได้รับประทานอาหารที่เหมาะสมและเป็นไปตามกฎนั้น ต่อมาท่านทั้งสองเป็นที่รู้จักกันในชื่อ "ซิสเตอร์มาการง" (เลเซอร์มาการง) ในปี ค.ศ. 1952 เมืองน็องซีนำชื่อของท่านมาใช้ตั้งชื่อถนนบางส่วนของรูว์เดอลาอาช (Rue de la Hache) (สถานที่ที่พวกท่านคิดค้นมาการงขึ้นมา) เพื่อเป็นการให้เกียรติ
ความหลากหลายของมาการง > สวิตเซอร์แลนด์

ในสวิตเซอร์แลนด์ มียี่ห้อลุกเซิมบัวร์เกอร์ลี (Luxemburgerli) เป็นขนมที่ผสมผสานงานศิลปะขนมหวานของร้านกงฟีซรีชปรึงลี (Confiserie Sprüngli) ที่ตั้งอยู่ในเมืองซูริก มาการงของยี่ห้อลุกเซิมบัวร์เกอร์ลีนี้ ประกอบไปด้วยเมอแร็งก์แอลมอนด์สองแผ่น สอดไส้บัตเตอร์ครีม ขนาดชิ้นมาการงจะเล็กกว่า เบากว่ามาการงของเจ้าอื่น ๆ ว่ากันว่า ส่วนผสมเบามาก สัมผัสเหมือนอากาศ รสชาติที่มีจำหน่าย ได้แก่ วานิลลา, ช็อกโกแลต, สตรัชชาเตลลา (ช็อกโกแลตชิป), คาราเมล, ถั่วเฮเซล, แชมเปญ, เหล้าอามาเรตโต, เกาลัด, มอคา, อบเชย, เลมอน, ส้มจีน และราสป์เบอร์รี รสชาติบางแบบก็มีเฉพาะบางเทศกาลเท่านั้น มาการงวางขายในตู้โชว์แช่เย็นซึ่งจะอยู่ได้นานราว 3-5 วัน
ลุกเซิมบัวร์เกอร์ลีได้รับการสร้างสรรค์ขึ้นโดยกามีย์ ชตูเดอร์ นักศิลปะขนมหวานซึ่งนำสูตรมาที่ซูริกหลังจากที่ได้คิดค้นขนมชนิดนี้ในร้านขนมหวานแห่งหนึ่งในลักเซมเบิร์ก (กงฟีซรีนามูร์) เมื่อปี ค.ศ. 1957 ที่นั่นเธอปรับปรุงสูตรเพื่อเข้าแข่งขันการทำศิลปะขนมหวาน คำว่า ลุกเซิมบัวร์เกอร์ลี (Luxemburgerli) คือชื่อเล่นที่เพื่อน ๆ ตั้งให้เขา เพราะครอบครัวเธอแต่เดิมมาจากลักเซมเบิร์ก แต่แรกเลยใช้ชื่อว่า แบเซเดอมุส" (Baiser de Mousse) (ภาษาฝรั่งเศสแปลว่า โฟม คิส (foam kiss)) ต่อมาเปลี่ยนเป็น "เกอเบ็คเด็สลุกเซิมบัวร์เกิร์ส" (Gebäck des Luxemburgers) ("ขนมหวานของชาวลักเซมเบิร์ก") ให้ดูเข้ากับขนมมากขึ้น ซึ่งท้ายที่สุดเปลี่ยนมาเป็นชื่อในภาษาเยอรมันแบบสวิสคือ "ลุกเซิมบัวร์เกอร์ลี" (Luxemburgerli) แปลว่า "ชาวลักเซมเบิร์กตัวน้อย"
ความหลากหลายของมาการง > เกาหลีใต้

มาการงเป็นที่นิยมมากในเกาหลีใต้ ที่นี่เรียกว่า "มาคารง" (ออกเสียงแบบภาษาเกาหลี) มีการนำผงชาเขียวหรือใบชาเขียวมาทำมาการงรสชาเขียว
ความหลากหลายของมาการง > ญี่ปุ่น

มาการงในญี่ปุ่นก็เป็นที่นิยมมาก ที่นี่เรียกกันว่า "มะกะรง" มีการใช้แป้งถั่วลิสงแทนแอลมอนด์และแต่งรสชาติแบบวะกะชิ (ขนมหวานดั้งเดิมของญี่ปุ่น) มีวางจำหน่ายอย่างแพร่หลายทั่วประเทศ
ความนิยม

ในปารีส ร้านขนมหวานชื่อลาดูว์เร (Ladurée) โด่งดังมากเรื่องมาการงมาเป็นเวลายาวนานถึง 150 ปี ที่ฝรั่งเศส แมคโดนัลด์วางขายมาการงในแมคคาเฟ่ด้วย (จะเห็นในโฆษณาบางตัวที่มีการเชื่อมโยงระหว่างรูปร่างของเบอร์เกอร์กับมาการง) มาการงของแมคคาเฟ่ผลิตโดยชาโตบล็อง (Château Blanc) ซึ่งคล้ายกับลาดูว์เร เพราะเป็นบริษัทภายใต้ กรุ๊ป โฮลเดอร์ (Groupe Holder) เหมือนกัน แต่สูตรของมาการงของทั้งสองร้านไม่เหมือนกัน
นอกจากที่ยุโรปแล้ว มาการงแบบฝรั่งเศสนี้สามารถหาได้ในแคนาดา และสหรัฐอเมริกา
ในออสเตรเลีย มีอเดรียอาโน ซุมโบรายงานในรายการมาสเตอร์เชฟ ว่า มาการงเป็นขนมที่ถูกใจใครหลาย ๆ คน ถึงขนาดที่มีการวางจำหน่ายในแมคคาเฟ่ของแมคโดนัลด์
มาการงเป็นที่นิยมมากทั่วโลก มีการประกาศให้วันที่ 20 มีนาคมเป็น "วันมาการง" เริ่มตั้งแต่ปี ค.ศ. 2005 ที่ปารีสโดยร้านของปีแยร์ แอร์เม (Pierre Hermé) แต่นั้นมาก็เป็นที่รู้กันไปทั่วโลก ในวันมาการงนี้ ร้านมาการงหลาย ๆ ที่ทั่วโลกจะแจกมาการงลูกค้าฟรีคนละชิ้น ส่วนที่ลูกค้าซื้อเพิ่มจะนำไปบริจาคการกุศลทั้งหมด
ดูเพิ่ม

อัลฟาคอร์ (alfajor) ขนมหวานสเปนที่มีลักษณะคล้ายกัน
วูปปีพาย (whoopie pie) เค้กแซนด์วิชชิ้นเล็ก ๆ แบบอเมริกัน
บรรณานุกรม

Meyers, Cindy: The Macaron and Madame Blanchez. In: Gastronomica. The Journal of Food and Culture, Vol. 9, No. 2 (Spring 2009), pp. 14–18, University of California Press, online.
Jurafsky, Dan (16 November 2011). "Macarons, Macaroons, Macaroni. The curious history". Slate. (About the history of the macaron.) {{cite magazine}}: Cite magazine ต้องการ |magazine= (help)
เอกสารเพิ่มเติม

B. Clermont (1776), "Des Macarons; commonly called Macaroni-drops", The professed cook, or, The modern art of cookery, pastry, and confectionary, made plain and easy, London: W. Davis, OCLC 6194222
Louise-Béate-Augustine Friedel (1811), Le confiseur impérial, ou, L'art du confiseur dévoilé aux gourmands, A Paris: Chez Henri Tardieu ..., OCLC 61172534
Frances Crawford (1853). "Macarons". French confectionary adapted for English families.
Emile Herisse (1893), "Macaroons", The art of pastry making, London: Ward, Lock, Bowden
ChefSteps (2013). "Macarons". ChefSteps Class on French Macarons. คลังข้อมูลเก่าเก็บจากแหล่งเดิมเมื่อ 2014-07-15. สืบค้นเมื่อ 2014-07-21.
แหล่งข้อมูลอื่น

How To Make French Makaron เก็บถาวร 2014-09-20 ที่ เวย์แบ็กแมชชีน
มาการงจากเมืองน็องซี จากสารานุกรม Dictionnaire encyclopédique de l'épicerie et des industries annexes โดยอาลแบร์ แซเญอรี ปรับปรุงใหม่โดย L'Épicier ในปี ค.ศ. 1904, หน้า 431
มาการงสีต่าง ๆ
มาการงในปารีส (จานหน้าสุด)
Macarons from La Grande Épicerie, the deli department of Le Bon Marché, Paris
Macaron cookie base
Zurich, Switzerland, Sprüngli confectionery shop display with Luxemburgerli.
ตำบลดอนไก่ดี

ดอนไก่ดี (อังกฤษ: Don Kai Di เป็น ตำบลหนึ่งในอำเภอกระทุ่มแบน จังหวัดสมุทรสาคร ซึ่งตั้งอยู่ในพื้นที่ชานเมืองของกรุงเทพมหานคร
ประวัติศาสตร์

ชื่อ "ดอนไก่ดี" มาจากการแปลตรงตัวว่า "ที่ดอนของไก่ชนดี" เนื่องจากชาวบ้านในพื้นที่นิยมเลี้ยงไก่ชน
ดอนไก่ดีเป็นจุดสิ้นสุดของคลองภาษีเจริญก่อนจะไหลลงสู่แม่น้ำท่าจีนที่ประตูน้ำอ่างทอง ใกล้วัดอ่างทอง ในอดีตน้ำท่วมที่มาจากกรุงเทพฯ จะถูกระบายลงสู่ทะเลผ่านแม่น้ำท่าจีน โดยจะเปิดประตูน้ำตลอดเวลาเพื่อให้น้ำในคลองภาษีเจริญใสสะอาด แต่เมื่อเวลาผ่านไป มีพืชพันธุ์จำนวนมากขึ้นตามแนวคลอง หลายโรงงานได้ปล่อยน้ำเสียลงในคลอง ทำให้น้ำในพื้นที่กระทุ่มแบนและดอนไก่ดีมีมลพิษ พื้นที่สมุทรสาครได้กลายเป็นเมืองอุตสาหกรรม
ดอนไก่ดีเป็นที่ตั้งของชาวไทยเชื้อสายจีนที่สืบทอดวัฒนธรรมจนถึงปัจจุบัน สินค้าท้องถิ่นที่มีชื่อเสียงคือ เบญจรงค์ (เครื่องถ้วยชามลายเบญจรงค์แบบไทยโบราณ)
ภูมิศาสตร์

ดอนไก่ดีมีพื้นที่ทั้งหมด 5,179 ไร่ (5.2864 ตารางไมล์) ส่วนใหญ่เป็นที่ราบลุ่มใกล้ปากคลองภาษีเจริญ และบางพื้นที่เป็นที่ดอน พื้นที่ส่วนใหญ่ใช้ในการเกษตร
ตำบลที่ติดกับดอนไก่ดี (เรียงจากทิศเหนือไปตามเข็มนาฬิกา): ตลาดกระทุ่มแบน, คลองมะเดื่อในอำเภอกระทุ่มแบน, นาดีและบ้านเกาะในอำเภอเมืองสมุทรสาคร, ท่าเสาในอำเภอกระทุ่มแบน
การปกครอง

ดอนไก่ดีอยู่ภายใต้การบริหารของเทศบาลตำบลดอนไก่ดี
พื้นที่ประกอบด้วย 6 หมู่บ้าน และเขตการปกครอง 6 แห่ง ดังนี้:
| เลขที่ | ชื่อหมู่บ้าน | ภาษาไทย |
| --- | --- | --- |
| 01. | Ban Don Kai Di | บ้านดอนไก่ดี |
| 02. | Ban Nong Ri | บ้านหนองรี |
| 03. | Ban Ta Sot | บ้านตาสด |
| 04. | Ban Khlong Tako | บ้านคลองตะโก |
| 05. | Ban Don | บ้านดอน |
| 06. | Ban San Phra Nom | บ้านสันพระนอม |
สินค้าท้องถิ่น

เบญจรงค์
น้ำพริกปลาช่อน
ศศิกานต์ ทองจันทร์

ศศิกานต์ ทองจันทร์ (อังกฤษ: Sasikarn Tongchan, เกิด 19 กันยายน พ.ศ. 2546) เป็นนักเทควันโดหญิงชาวไทย ผู้คว้าเหรียญทองในการแข่งขันเทควันโดชิงแชมป์เอเชีย 2024 รุ่นน้ำหนักไม่เกิน 62 กิโลกรัม
เส้นทางการแข่งขัน

เธอคว้าเหรียญเงินในการแข่งขันกีฬาซีเกมส์ ครั้งที่ 31 ซึ่งจัดขึ้นที่กรุงฮานอย ประเทศเวียดนาม ในเดือนพฤษภาคม พ.ศ. 2565 เดือนมิถุนายน พ.ศ. 2565 เธอคว้าเหรียญทองแดงในการแข่งขันเทควันโดชิงแชมป์เอเชีย 2022 รุ่นน้ำหนัก 62 กิโลกรัม ที่เมืองชุนชอน ประเทศเกาหลีใต้
ในการแข่งขันกีฬาซีเกมส์ ครั้งที่ 32 ณ ประเทศกัมพูชา เมื่อเดือนพฤษภาคม พ.ศ. 2566 เธอสามารถคว้าเหรียญทองในรุ่นน้ำหนัก 62 กิโลกรัม มาครองได้สำเร็จ เดือนสิงหาคม พ.ศ. 2566 เธอคว้าเหรียญทองในการแข่งขันกีฬามหาวิทยาลัยโลกฤดูร้อน  2021 ที่เลื่อนการแข่งขันมาจัดในปี พ.ศ. 2566 ในรุ่น 62 กิโลกรัม ณ เมืองเฉิงตู สาธารณรัฐประชาชนจีน
ในเดือนกุมภาพันธ์ พ.ศ. 2567 ศศิกานต์ ทองจันทร์ คว้าแชมป์รายการเตอร์กิช โอเพ่น ที่เมืองอันทัลยา ประเทศตุรกี เธอคว้าเหรียญทองในการแข่งขันเทควันโดชิงแชมป์เอเชีย 2024 ที่เมืองดานัง ประเทศเวียดนาม ในรุ่น 62 กิโลกรัม เธอได้เข้าร่วมการแข่งขันเทควันโดรอบคัดเลือกโอลิมปิกโซนเอเชีย 2024 และสามารถคว้าตั๋วไปแข่งขันโอลิมปิกได้สำเร็จ ต่อมา เธอได้เข้าร่วมการแข่งขันกีฬาโอลิมปิกฤดูร้อน 2024 ที่กรุงปารีส
บริบูรณ์ จันทร์เรือง

| บริบูรณ์ จันทร์เรือง |
| --- | --- |
ชื่อเกิด: บริบูรณ์ จันทร์เรือง
เกิด: 19 ธันวาคม พ.ศ. 2522 (45 ปี)
คู่สมรส: เอลซี่ ตัน ไอเชีย  (พ.ศ. 2556 - ปัจจุบัน)
บุตร: 1 คน
อาชีพ: นักแสดง, นายแบบ, พิธีกร, นักแสดงตลก, ยูทูบเบอร์,ผู้บริหาร, ผู้จัดละคร, ผู้ผลิตรายการ, นักธุรกิจ
ปีที่แสดง: พ.ศ. 2535 - ปัจจุบัน
ฐานข้อมูล
IMDb
บริบูรณ์ จันทร์เรือง (ชื่อเล่น: ตั๊ก)  เป็นนักแสดงและพิธีกรชาวไทย เกิดเมื่อวันที่ 19 ธันวาคม พ.ศ. 2522
ประวัติ

บริบูรณ์ เป็นบุตรคนสุดท้อง ในจำนวนพี่น้องสองคน บริบูรณ์ไม่ทราบว่าบิดาเขาเป็นใครเพราะบิดาของเขาได้หย่ากับแม่ (ป้อม จันทร์เรือง) ของบริบูรณ์และทิ้งเขาไปตั้งแต่ยังแบเบาะ ฐานะทางบ้านยากจนต้องอาศัยบ้านคนรู้จักอยู่ บางครั้งแม่ก็ไปฝากบ้านคนอื่นดูแลแทนเหมือนเด็กอนาถา บริบูรณ์จบการศึกษาชั้นประถมศึกษาและมัธยมศึกษาตอนต้น จากโรงเรียนวรรณวิทย์ ต่อมาย้ายไปศึกษาชั้นมัธยมศึกษาตอนปลายที่โรงเรียนเตรียมอุดมศึกษาพัฒนาการ และสำเร็จการศึกษาปริญญาตรีคณะวิทยาการจัดการสาขาวิชาบริหารธุรกิจบัณฑิต จากมหาวิทยาลัยราชภัฏสวนสุนันทา
บริบูรณ์เข้าวงการจากการเข้าร่วมการประกวด โดมอนมินิ (รุ่นเด็ก) ในปี พ.ศ. 2532 (domon mini 1989) โดยได้อันดับ 2 จากการประกวด ในครั้งนั้น ทำให้เริ่มเป็นที่สนใจขึ้นและส่งผลให้มีงานเดินแบบตามมา ต่อมาได้ร่วมงานกับ ทัช ณ ตะกั่วทุ่ง ในมิวสิกวิดีโอเพลงเท้าไฟ จนนำไปสู่การแสดงภาพยนตร์เรื่องแรกในปี พ.ศ. 2535 เรื่อง รองต๊ะแล่บแปล๊บ ซึ่งภาพยนตร์เรื่องนี้ประสบความสำเร็จอย่างสูง
หลังจากความประสบความสำเร็จของภาพยนตร์เรื่อง รองต๊ะแล่บแปล๊บ ทำให้มีงานด้านวงการบันเทิงมากมาย เช่น งานเดินแบบ พิธีกร มิวสิกวิดีโอ งานละคร และภาพยนตร์ จนกระทั่งถึงปี พ.ศ. 2547 ตัดสินใจไปเรียนภาษาที่ประเทศอังกฤษ ประมาณ 1 ปี จนนิธิ สมุทรโคจร เรียกตัวกลับมาให้มาร่วมเป็นพิธีกรในรายการ Q-twenty 20 คำถาม ในปี พ.ศ. 2549
ชีวิตครอบครัวบริบูรณ์สมรสกับเอลซี ตัน ไอเชียอดีตแอร์โฮสเตสชาวมาเลเซีย หลังทั้งคู่คบหาดูใจกัน 7 ปี เมื่อวันที่ 28 กรกฎาคม พ.ศ. 2556 ปัจจุบันมีบุตรธิดา 1 คน คือ บีลีฟ ตัน จันทร์เรือง ชื่อเล่น บีลีฟ เกิดเมื่อวันที่ 6 พฤศจิกายน พ.ศ. 2557
ผลงาน > กรรมการ

แก๊งนักสืบ รายการ I Can See Your Voice Thailand นักร้องซ่อนแอบ ช่อง Workpoint
กรรมการรายการ The Mask Singer หน้ากากนักร้อง ช่อง Workpoint
กรรมการรายการ Super 10 ช่อง Workpoint
ผลงาน > ละครซีรีส์และซิตคอม

ยมโลก โซไซตี้ รับบท อนันต์ (เทวดา) (ช่อง 3)
คู่กิ๊กพริกกะเกลือ รับบท พี่ติ๊ก (ช่อง 7)
ระเบิดเถิดเทิง ลั่นทุ่ง รับบท ทอง (ช่อง 5)
โคกคูนตระกูลไข่ ตอน เพื่อนรักหอยโข่ง รับบท ต้อม (ช่อง 5)
โคกคูนตระกูลไข่ ตอน เพื่อนเราเผาเรือน รับบท ต้อม (ช่อง 5)
สุดยอด รับบท ต้าร์ (ช่อง 9)
ระเบิดเที่ยงแถวตรง รับบท ยอดชาย, ยอร์ช (ช่อง 5)
วงษ์คำเหลา เดอะซีรีส์  รับบท รั่ว จิตหลุด (ช่อง 9)
เกรียนเฮาส์  รับบท อาจารย์เสน่ห์ (ช่อง 9)
Girl-friend เกิลเฟรนด์ รับบท เต้ย  (ihereDotTV)
ตลก 6 ฉาก (ช่องเวิร์คพอยท์ 23)
ระเบิดเถิดเทิงสิงโตทอง รับบท เสรี  (เวิร์คพอยท์ทีวี)
คาราบาว เดอะซีรีส์ ตอน บ้า  รับบท บอย (ช่อง 9)
Love On Air 2 ถ้าบอกรัก...จะรักมั้ย? ตอน จะบอกมั้ย รับบท เป็นตัวเอง (ช่อง Green Channel)
น้ำตากามเทพ รับบท พิศาล  (GMM CHANNEL)
บริษัทฮาไม่จำกัด  รับบท เป็นตัวเอง (ช่อง 9, ช่องวัน)
ปาฏิหาริย์ เดอะ ซีรีส์ รับบท เทวดา (ช่อง PPTV)
ข่าวร้อนก่อนไก่โห่ รับบท จอร์จ (ช่อง  3)
ระเบิดเถิดเทิงแดร็กคูล่าหารัก รับบท ทิม (เวิร์คพอยท์ทีวี)
Boriboon Family ผ่านทางเพจ ตั๊ก บริบูรณ์ แฟมิลี่ (Boriboon Family)
คุณแม่วัยใส The Series รับบท ช่างแอร์ (ไลน์ทีวี, ช่องวัน)
ชิงร้อยชิงล้าน ว้าว ว้าว ว้าว เป็นนักแสดงช่วงละครสามช่า (ช่องเวิร์คพอยท์)
ก็มาดิคร้าบ รับบทเป็น ตัวเอง (ช่องเวิร์คพอยท์) เจ้าของรายการ ร่วมกับ บอล เชิญยิ้ม
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2535 | รองต๊ะแล่บแปล๊บ | ตั๊ก |  |
| 2539 | แรงเป็นไฟละลายแค่เธอ | วิน |  |
| เด็กเสเพล | จอน |  |  |
| 2550 | เหยิน เป๋ เหล่ เซมากูเตะ | เป๊ก |  |
วาไรตี้ผีฉลุย: 
| 2551 | สียามา | โบ๊ต |  |
| 2553 | 4 สิงห์คอนเฟิร์ม | ชาลี ตีบ่ยั่น |  |
| 2554 | เท่ง โหน่ง จีวรบิน | เด็กนรก | รับเชิญ |
| ฮาศาสตร์ | หิน |  |  |
| จั๊กกะแหล๋น | แนว |  |  |
| 2555 | แกงค์ตบผี |  |  |
สาระแน โอเซกไก: 
| 2556 | เกรียน ฟิคชั่น | อ.เสน่ห์ อาจารย์ที่ปรึกษาชมรมหนังสั้น |  |
| 2557 | ตุ๊กแกรักแป้งมาก | จอห์น |  |
| 2559 | จำเนียรวิเวียนโตมร | นักฆ่าบูมเมอแรง | รับเชิญ |
| มหาลัยเที่ยงคืน | รุ่นพี่ลองดี | รับเชิญ |  |
| 2562 | สงกรานต์ แสบสะท้านโลกันตร์ | เจ้าของค่ายมวยพยัคฆา พาล่องลอย | รับเชิญ |
| 2563 | มือปืน/โลก/พระ/จัน 2 | เจ โซนาน่า |  |
| 2567 | คุณชายน์ (The Cliche) | โจ๊ก |  |
ผลงาน > ภาพยนตร์สั้น

ภาพยนตร์สั้นเทิดพระเกียรติ ในดวงใจนิรันดร์ (Still on My Mind ) รับบท ยอด คู่กับ ศิรพันธ์ วัฒนจินดา (2554)
ภาพยนตร์สั้น 4D โครงการสร้างสรรค์ผลงานเพื่อเทิดพระเกียรติ งาน "ธ สรรสร้าง ไทยสร้างสรรค์" ทำหน้าที่ ผู้กำกับ ผู้เขียนบท และนักแสดงนำ (2555)
Acer The Switch สายลับสลับวัย รับบท เทวัญ สวิชช์ (2558)
ตั๊กกะบี้ คลุกรักหักสวาท รับบท ตั๊ก คู่กับ ปวีณ์นุช แพ่งนคร (2558)
ผ้าห่มสมรัก รับบท ตั๊ก คู่กับ ศกุนตลา เทียนไพโรจน์ (2560)
ผลงาน > ภาพยนตร์แอนิเมชัน

ยักษ์ พากย์เสียง “กุม” (2555)
ไดโนเทอร์ร่า พากย์เสียง “ไดโนเทอร์ร่า” (2556)
ผลงาน > พิธีกร

เธอกับฉัน ช่อง 7 (2539)
Q-twenty 20 คำถาม ช่อง ITV (ตัวช่วยของรายการ) (2549)
โอโน่ โชว์ ช่อง 5 (2553 - 2554)
คนอวดผี ช่อง 7  (3 พฤศจิกายน 2553 - 28 ธันวาคม 2554) ทางช่อง 5 และ (4 มกราคม 2555 - ปัจจุบัน) ทางช่องเวิร์คพอยท์
บ้านใครหว่า?  ช่อง Star Max Channel Artist (8 ธันวาคม 2555 - ปัจจุบัน)
ศึก 2 บ้าน ช่อง 5 (5 มกราคม 2556 - ปัจจุบัน)
Thailand Dance Now เต้นสุดขั้ว ช่อง 3 (5 ตุลาคม 2556 - 21 ธันวาคม 2556)
Family Fighting เกมซ่า ท้ายกบ้าน ช่อง 9 (9 มีนาคม 2557 - 5 พฤษภาคม 2558)
สามสนิท กฤษณ์ ตั๊ก ป๋อง ช่อง 9 (7 พฤศจิกายน 2557 - 3 ตุลาคม 2558)
ช่วยฉันที Do Me A Favor ช่อง 9 (7 พฤศจิกายน 2557 - 27 สิงหาคม 2559)
นักคิดตะลุยอาเซียน Asean Togeather ช่อง 9 (3 มกราคม 2558 - ปัจจุบัน)
ตกสิบหยิบล้าน Still Standing Thailand ช่อง 7 (นักสู้ประจำรายการ) (8 ธันวาคม 2558 - 30 มีนาคม 2559)
กลับบ้านเรา รักรออยู่  ช่อง 7 (2 มกราคม 2559 - ปัจจุบัน)
พระราม 4 คาเฟ่ ช่อง 3 (13 กุมภาพันธ์ 2559 - 2 มิถุนายน 2559)
Kidzaaa ช่อง 3  (5 มีนาคม 2559 - ปัจจุบัน)
พระราม 4 ซันเดย์ ช่อง 3 (5 มิถุนายน 2559 - 25 กันยายน 2559)
ล่า ท้า แปลก ช่อง True4U (3 กรกฎาคม 2559 - ปัจจุบัน)
เกมจารชน คู่หูอันตราย ช่อง Workpoint (7 ตุลาคม 2559 -23 มิถุนายน​ 2560)
โชว์รูม ช่อง Amarin tv (10 กุมภาพันธ์ 2561 -ปัจจุบัน) พิธีกรภาคสนาม
อะจ๊าก ช่อง GMM25 (10 มีนาคม 2562 -ปัจจุบัน)
รายการ ครัวคะนอง ep1 ทาง Youtube:JOKER FAMILY (11 ตุลาคม พ.ศ. 2562 -  ปัจจุบัน)
รายการ มาไงวะ ทาง Youtube:JOKER FAMILY (29 ตุลาคม พ.ศ. 2562 -  ปัจจุบัน)
รายการ เดอะเมีย คนที่ 1 แจง ทาง Youtube:JOKER FAMILY (14 มกราคม พ.ศ. 2563 -  ปัจจุบัน)
รายการ อะเฮ้ยยยยย ทาง Youtube:JOKER FAMILY (7 กุมภาพันธ์ พ.ศ. 2563 -  ปัจจุบัน)
รายการ ขบวนการโจ๊กเกอร์ ทางช่องเวิร์คพอยท์ (พ.ศ. 2563 -  ปัจจุบัน)
รายการ ฮัลโหลซุปตาร์พาเที่ยว ทางช่อง 7 (15 สิงหาคม พ.ศ. 2564 -  ปัจจุบัน)
ผลงาน > คอนเสิร์ต

คอนเสิร์ต โก๊ะตี๋ คาเฟ่ออนเตจ ตอน 6 แพร่ง
คอนเสิร์ต Lift&Oil Happy Party concert
คอนเสิร์ต 10 YEARS OF ATIME SHOWBIZ
คอนเสิร์ต 39 ปี เชิญยิ้ม
ผลงาน > มิวสิกวิดีโอ

เท้าไฟ ของ ทัช ณ ตะกั่วทุ่ง
เธอไม่ผิด ของ กังสดาล สุขแก้ว
คิดอะไรอยู่ ของ  ป้าง นครินทร์
เนื้อคู่ ของ บอย พีซเมคเกอร์
เราเป็นคนไทย ของ เพชร โอสถานุเคราะห์
เหล่ ของ Magenta
เด็กพี่มีชู้ ของ ไอน้ำ
เสี่ยง ของ บอย พีซเมคเกอร์
ร้องไห้หาพ่อเธอหรือ ของ เท่ง เถิดเทิง
วาย ของ กอล์ฟ เบญจพล
ถูกและดี (แสดงร่วมกับ ภรรยา (เอลซี ตัน ไอเชีย)) ของ ว่าน ธนกฤต
อย่าต่อรองหัวใจ ของ ธงไชย แมคอินไตย์
เซ็งมันเซ็ง ของ บอล เชิญยิ้ม
เหนือกาลเวลา ของ Mushroom Hunter
เสือสิ้นลาย ของ เพชร สหรัตน์
พนักงานดับเพลิง ของ ลาบานูน
ความสุขของเธอ (NOT ME) (แสดงร่วมกับ ลูกสาว (บีลีฟ ตัน จันทร์เรือง)) ของ MEAN
ด.จ.ป. ของ บริษัทฮาไม่จำกัด
ต.ล.ก ของ บอล เชิญยิ้ม
ไม่ตรงปก ของ บอล เชิญยิ้ม
ช่วยพาฉันผ่านเวลา ของ วสันต์17
ผลงาน > ผลงานเพลง

Featuring เพลง สก๊อตจุ๊บ (Scotch joob!) ให้กับวง Slur อัลบั้ม บุ้ง (Boong)
Single เพลง โอ๊ย..บ้าไปอ๊ะเปล่า
Featuring เพลง เซ็งมันเซ็ง ให้กับ บอล เชิญยิ้ม
Single เพลง หยอก
ผลงาน > ผู้จัดละครโทรทัศน์

วิวาห์ป่าช้าแตก  ปี 2556 ช่องช่อง 8
แผนรักฉบับออร์แกนิค ปี 2558 ช่องทรูโฟร์ยู
ข่าวร้อนก่อนไก่โห่ ปี 2559 ช่อง 3
ผลงาน > เจ้าของรายการโทรทัศน์

อะจ๊าก ปี 2562 ช่องจีเอ็มเอ็ม 25
ขบวนการโจ๊กเกอร์ ปี 2563 ช่องเวิร์คพอยท์
ก็มาดิคร้าบ ปี 2564 ช่องเวิร์คพอยท์
มันส์ ปี 2566 ช่องวัน 31
ผลงาน > งานเขียน

คอลัมนิสต์ นิตยสารขายดี by แก้จน "คอลัมน์บริบูรณ์ แฟมิลี่"
ธุรกิจส่วนตัว

บริษัท บรรจงทำ จำกัด ผลิตละครโทรทัศน์ ร่วมกับ โก๊ะตี๋ อารามบอย และ บอล เชิญยิ้ม พ.ศ. 2556–2558
บีลีฟ คลอเซ็ต (Believe Kloset) ผลิตเสื้อผ้าเด็กเล็ก ร่วมกับ ภรรยา (เอลซี ตัน ไอเชีย) พ.ศ. 2558–2560
บริษัท Joker Family ผลิตรายการโทรทัศน์ และ รายการออนไลน์ ร่วมกับ บอล เชิญยิ้ม พ.ศ. 2558–ปัจจุบัน
Joker Films  ผลิตงานแพร่ภาพและผลิตสื่อ VDO ทุกชนิด ร่วมกับ บอล เชิญยิ้ม พ.ศ. 2566–ปัจจุบัน
แหล่งข้อมูลอื่น

เฟซบุ๊กแฟนเพจ ตั๊ก บริบูรณ์ แฟมิลี่ (Boriboon Family)
Nangdee.com ประวัติ บริบูรณ์ จันทร์เรือง
Sanook.com ประวัติดารา ตั๊ก บริบูรณ์ จันทร์เรือง
IMDb.com Bawriboon Chanreuang
สะพานเฉลิมพันธุ์ 53

| สะพานเฉลิมพันธุ์ 53 |
| --- | --- |
สะพานเฉลิมพันธุ์ 53
พิกัด: 13°43′06.93″N 100°30′54.44″E﻿ / ﻿13.7185917°N 100.5151222°E﻿ / 13.7185917; 100.5151222
เส้นทาง: ถนนเจริญกรุง
ข้าม: คลองสาทร
ที่ตั้ง: แขวงยานนาวา, เขตสาทร และ แขวงสีลม เขตบางรัก, กรุงเทพมหานคร, ประเทศไทย
ชื่อทางการ: สะพานเฉลิมพันธุ์ 53
ผู้ดูแล: กรุงเทพมหานคร (BMA)
ประวัติ
วันเปิด: 15 พฤศจิกายน 2449
ที่ตั้ง
th
สะพานเฉลิมพันธุ์ 53 เป็นสะพานข้ามคลองในกรุงเทพมหานครตั้งอยู่ในพื้นที่แขวงยานนาวา เขตสาทร และแขวงสีลม เขตบางรัก